
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 206 

-“ " “ " 7 Οκτωβρίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

249. Σύσταση παγίας προκαταβολής σε Υπηρεσία Εξωτερι¬ 
κού του Υπουργείου Εθνικής Οικονομίας. 

250. Τρόπος άσκησης από τους ειδικούς επιστήμονες του 

άρθρου 54 Ν. 2447/1996, των αρμοδιοτήτων κοινωνι¬ 
κής υπηρεσίας που τους ανατίθενται στο πλαίσιο της 
λειτουργίας της δικαστικής συμπαράστασης. 

251. Εκπαίδευση επί πλοίου των σπουδαστών των Ακαδη- 

μιών Εμπορικού Ναυτικού (ΑΕΝ). 

252. Σύσταση θέσεων με σύμβαση εργασίας ιδιωτικού δι¬ 

καίου στο Γραφείο του Διευθύνοντος Συμβούλου του 
Ο.Τ.Ε. 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 249 

Σύσταση παγίας προκαταβολής σε Υπηρεσία 
Εξωτερικού του Υπουργείου Εθνικής Οικονομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 46παρ. 2του Ν. 2362/27.11.95 (ΦΕΚ 247/τεύ¬ 
χος Α) «ΠερίΔημοσίου Λογιστικού, Ελέγχου των Δαπανώντου 
Κράτους και άλλες διατάξεις». 

β. Του άρθρου 27του Ν. 2081/92 «Ρύθμισητου θεσμού των 
Επιμελητηρίων, τροποποίηση των διατάξεων του Ν. 1712/87 
για τον εκσυγχρονισμό των επαγγελματικών οργανώσεων 
των εμπόρων βιοτεχνών και λοιπών επαγγελματιών και άλλες 
διατάξεις,» (ΦΕΚ 154/τ.Α'/10.9.92) όπως τροποποιήθηκε με το 
άρθρο 1 παρ. 2α του Ν. 2469/97 «Περιορισμοί και βελτίωση 
της αποτελεσματικότητας των κρατικών δαπανών και άλλες 
διατάξεις» (ΦΕΚ 38/τ.Α'/14.3.97) 

γ. Του άρθρου 1 παρ. 4 β του Ν. 2297/95 (ΦΕΚ 50/8.3.96) 
«Οργάνωση και Λειτουργία των Γραφείων Οικονομικών και 
Εμπορικών Υποθέσεων του Υπουργείου Εθνικής Οικονομίας 
και άλλες διατάξεις» όπως τροποποιήθηκε και συμπληρώθη¬ 
κε με το Ν. 2414/96 (ΦΕΚ 135/τ.Β'/25.6.96). 

2. Την αριθμ. 23446/ΔΙΟΕ 471/5.7.99 κοινή Απόφαση του 
Πρωθυπουργού και του Υπουργού Εθνικής Οικονομίας «Κα¬ 


θορισμός αρμοδιοτήτων της Υφυπουργού Εθνικής Οικονο¬ 
μίας» (ΦΕΚ 1373/τ.Β75.7.99). 

3. Την αριθμ. 1107147/1239/006Α/4.10.96 κοινή Απόφαση 
του Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» (ΦΕΚ 

1 922/τ.Β'/7.10.96). 

4. Την από 2.3.1999 εισήγηση της Υπηρεσίας Δημοσιονομι¬ 
κού Ελέγχου του Υπουργείου. 

5. Το γεγονός ότι από τη σύσταση παγίας προκαταβολής 

2 του Γραφείου Συμβούλου ΟΕΥ Ν. Δελχί προκαλείται δαπάνη 
σε βάρος του Κρατικού Π ροϋπολογισμού το ύψος της οποίας 

3 δεν μπορεί επί του παρόντος να προσδιορισθεί. 

6. Τη γνωμοδότηση του Συμβουλίου της Επικράτειας με 
αριθμ. 206/1999 ύστερα από πρόταση των Υφυπουργών Εθνι- 

4 κής Οικονομίας και Οικονομικών, αποφασίζουμε: 

Άρθρο μόνο 

1. Συνίσταται παγία προκαταβολή στο Γ ραφείο Συμβούλου 
Οικονομικών και Εμπορικών Υποθέσεων στο Ν. Δελχί για την 
αντιμετώπιση διαφόρων δαπανών οργανώσεως και εξοπλι¬ 
σμού του Γραφείου, καθώς και των καθημερινών λειτουργι¬ 
κών δαπανών. 

2. Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στην Υφυπουργό Εθνικής Οικονομίας αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 30 Σεπτεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΡΟΔΟΥΛΑ ΖΗΣΗ ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

-* (2) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 250 
Τρόπος άσκησης από τους ειδικούς επιστήμονες του άρθρου 
54 Ν. 2447/1996, των αρμοδιοτήτων κοινωνικής υπηρε¬ 
σίας που τους ανατίθενται στο πλαίσιο της λειτουργίας 
της δικαστικής συμπαράστασης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 
α) Τις διατάξεις: 

1) τηςπαρ. 2 του άρθρου 54 του Σχεδίου Νόμου που κυρώ¬ 
θηκε με τον Ν. 2447/1996. 

2) του άρθρου 29Ατου Ν. 1558/1985, όπως προστέθηκαν με 
το άρθρο 27 του Ν. 2081/1992 (ΦΕΚ 154 τεύχος Α'). 

β) το γεγονός ότι το παρόν διάταγμα δεν προκαλεί δαπάνη 
σε βάρος του κρατικού προϋπολογισμού, 
γ) τη γνωμοδότηση του Σ.τ.Ε. με αριθμό 157/1999. 

Με πρόταση των Υπουργών Υγείας και Πρόνοιας και Δικαι¬ 
οσύνης, αποφασίζουμε: 

Άρθρο 1 

1. Οι αρμοδιότητες κοινωνικής υπηρεσίας που προβλέπο- 
νται από τις ουσιαστικές και δικονομικές διατάξεις του Σχεδί¬ 
ου Νόμου που κυρώθηκε με το Ν. 2447/1996 (ΦΕΚ 278 Α'), οι 
οποίες αναφέρονται στη λειτουργία του θεσμού της δικαστι¬ 
κής συμπαράστασης, ασκούνται, από τους ειδικούς επιστή- 
μονες(κοινωνικούς λειτουργούς, ψυχιάτρους, Ψυχολόγους 
επισκέπτες υγείας και άλλους επιστήμονες κατάλληλους για 
την αντιμετώπιση σωματικά αναπήρων και εξαρτημένων προ¬ 
σώπων, όπως τοξικομανών ή αλκοολικών): 

α) Των Κέντρων Ψυχικής Υγείας του άρθρου 93 του Ν. 
2071/1992 (ΦΕΚ 123 Α'), όπου αυτά έχουν συσταθεί, και λει¬ 
τουργούν. 

β) των Κέντρων Ψυχικής Υγιεινής, όπου λειτουργούν, 
γ) των νοσοκομείων του Εθνικού Συστήματος Υγείας, 
δ) των πανεπιστημιακών ψυχιατρικών κλινικών και των κοι¬ 
νωνικών υπηρεσιών τους καθώς και άλλων αρμόδιων πανεπι¬ 
στημιακών κλινικών, 

ε) των λοιπών Μονάδων Ψυχικής Υγείας, που αναφέρονται 
στην πρώτη παράγραφο του άρθρου 93 του Ν. 2071/1992, 
εξαιρουμένωντων ιδιωτικών ψυχιατρικών κλινικών, 
στ) των υπηρεσιών του Εθνικού Οργανισμού Κοινωνικής 
φρονπ'δας (πρώην ΠΙΚΠΑ. - ΕΟΠ και Κέντρο Βρεφών «Η ΜΗ¬ 
ΤΕΡΑ») 

ζ) των Διευθύνσεων Κοινωνικής Πρόνοιας ή, κατά περίπτω¬ 
ση, Υγείας και Πρόνοιας των Νομαρχιακών Αυτοδιοικήσεων. 

2. Ο συντονισμός και η εποπτεία της εκτέλεσης, από ειδι¬ 
κούς επιστήμονες των υπηρεσιών της προηγούμενης παρα¬ 
γράφου , των έργων που τους ανατίθενται με τον Ν. 2447/1996 
και το παρόν διάταγμα, σύμφωνα με τα οριζόμενα ειδικότερα 
στις διατάξεις που ακολουθούν, ανήκει στα Κέντρα Ψυχικής 
Υγείας των νομών, σε όσους δε νομούς λειτουργούν περισ¬ 
σότερα του ενός, το κάθε Κέντρο θα έχει το συντονισμό και 
την εποπτεία για την περιοχή ευθύνης του. 

Στους νομούς που δε λειτουργούν Κέντρα Ψυχικής Υγείας, 
λειτουργούν όμως Κέντρα Ψυχικής Υγιεινής, ο συντονισμός 
ανήκει σ’ αυτά τα Κέντρα, αλλιώς ανήκει στις Διευθύνσεις Δη¬ 
μόσιας Υγείας και Υγιεινής ή, κατά περίπτωση, Υγείας και 
Πρόνοιας των νομαρχιακών αυτοδιοικήσεων. 

Σ’ αυτές τις Διευθύνσεις ανήκει ο συντονισμός και για τις πε¬ 
ριπτώσεις προσώπων που πάσχουν από σωματική αναπηρία ή 
τελούν υπό εξάρτηση λόγω τοξικομανίας ή αλκοολισμού. Οι 
ίδιες αυτές Διευθύνσεις παρέχουν, εξάλλου, τη γραμματειακή 
τους υποστήριξη στις μονάδες που έχουν το συντονισμό, σύμ¬ 
φωνα με τα προηγούμενα εδάφια αυτής της παραγράφου, 
όταν αυτές δεν διαθέτουν κατάλληλο διοικητικό προσωπικό. 

Άρθρο 2 

1. Για τη διεξαγωγή της κοινωνικής έρευνας που προβλέπε- 
ται από το άρθρο 1674 του Αστικού Κώδικα και από τη δεύτε¬ 
ρη παράγραφο του άρθρου 805 του Κώδικα Πολιτικής Δικονο¬ 
μίας, η προβλεπόμενη από την τρίτη παράγραφο του άρθρου 
796 του Κώδικα Πολιτικής Δικονομίας και τη δεύτερη παρά¬ 
γραφο του άρθρου 1646 του Αστικού Κώδικα (σε συνδυασμό 
με το άρθρο 19 παρ. 4 εδ. α' του Ν. 2521/1997) κοινοποίηση 
στην αρμόδια κοινωνική υπηρεσία απευθύνεται στην υπηοεσία 
που έχει, κατά τη δεύτερη παράγραφο του άρθρου 1 του πα¬ 
ρόντος, τον συντονισμό για το Πρωτοδικείο, στο αρμόδιο τμή¬ 
μα του οποίου έχει εισαχθεί η συγκεκριμένη υπόθεση. 

Αμέσως μετά την κοινοποίηση, η διεύθυνση αυτής της υπη¬ 


ρεσίας (συντονιστής) ορίζει, για τη διεξαγωγή αυτής της 
έρευνας, δύο ειδικούς επιστήμονες οι οποίοι, ανάλογα με την 
περίπτωση και τις υπάρχουσες δυνατότητες, μπορεί να είναι 
ένας κοινωνικός λειτουργός και ένας ψυχίατρος ή ένας επι¬ 
στήμονας της μίας από τις δύο αυτές κατηγορίες και ένας ψυ¬ 
χολόγος, ένας επισκέπτης υγείας ή ένας άλλος επιστήμονας 
ειδικός για τη συγκεκριμένη περίπτωση (ιδίως σωματικής 
αναπηρίας, τοξικομανίας ή αλκοολισμού), οι οποίοι ενδέχεται 
και να προστίθενται, αν το απαιτεί η περίπτωση, στον κοινωνι¬ 
κό λειτουργό και τον ψυχίατρο. 

Η επιλογή γίνεται, κατά προτίμηση, από τους επιστήμονες 
που υπηρετούν στη μονάδα που έχει το συντονισμό και, σε πε¬ 
ρίπτωση αδυναμίας, από επιστήμονες που υπηρετούν στις 
λοιπές μονάδες της πρώτης παραγράφου του άρθρου 1 του 
παρόντος, οι οποίες λειτουργούν στην έδρα του οικείου Πρω¬ 
τοδικείου ή στην έδρα της μονάδας που συντοντίζει. 

Αν προκύψει και πάλι αδυναμία να συγκροτηθεί, η ομάδα 
που θα διενεργήσει την έρευνα, ο συντονιστής απευθύνεται 
στις αντίστοιχες μονάδες της έδρας του πλησιέστερου Πρω¬ 
τοδικείου. Σε περίπτωση δε πλήρους αδυναμίας να βρεθούν 
δύο επιστήμονες, η έρευνα μπορεί να ανατίθεται, και σε ένα 
μόνο ειδικό επιστήμονα, τον καταλληλότερο από απόψεως ει¬ 
δικότητας για τη συγκεκριμένη περίπτωση. 

Η επικοινωνία των συντονιστών με τις άλλες υπηρεσίες για 
τη συγκρότηση των ομάδων γίνεται με οποιοδήποτε τεχνικό, 
πρόσφορο και ταχύ μέσο, ιδίως τηλεομοιοτυπικό ή τηλεγρα¬ 
φικό ή και τηλεφωνικώς. 

2. Σε περίπτωση καθυστέρησης του γραμματέα του οικείου 
Πρωτοδικείου να κοινοποιήσει, στη μονάδα που έχει το συ¬ 
ντονισμό τη σχετική αίτηση ή, κατά περίπτωση, την πράξη του 
δικαστηρίου, για τις οποίες γίνεται λόγος στην τρίτη παρά¬ 
γραφο του άρθρου 796 του Κώδικα Πολιτικής Δικονομίας, η 
αίτηση ή η Πράξη, με τη σημείωση σ’ αυτήν της ημέρας που 
ορίστηκε για τη συζήτηση, μπορούν να κοινοποιούνται με την 
επιμέλεια, είτε του προσώπου που, σύμφωνα με το άρθρο 
1667 του Αστικού Κώδικα, υπέβαλε την αίτηση είτε, στην πε¬ 
ρίπτωση της πράξης, εκείνου που παρενέβη στη δίκη. 

3. Η ομάδα επιστημόνων που ορίζεται, σύμφωνα με την 
πρώτη παράγραφο, για τη διεξαγωγή της έρευνας, οφείλει να 
καταθέτει την έκθεσή της στη γραμματεία του δικαστηρίου το 
αργότερο τρεις ημέρες πριν από αυτήν που ορίστηκε για τη 
συζήτηση (άρθρ. 796 παρ. 3 ΚΠολΔ σε συνδ. με άρθρ, 19 παρ. 
4 εδ.α'Ν. 2521/1997). 

Άρθρο 3. 

"Οταν το δικαστήριο αποφασίσει να διορίσει ως μέλος του 
εποπτικού συμβουλίου συμπαραστατουμένου και ένα όργανο 
της κοινωνικής υπηρεσίας ή, ακόμα, και να αναθέσει στη συ¬ 
γκεκριμένη περίπτωση τα έργα του εποπτικού συμβουλίου 
αποκλειστικά σ’ αυτό το όργανο, σύμφωνα με το γ’ εδάφιο του 
άρθρου 1682 σε συνδυασμό με τη δεύτερη παράγραφο του 
άρθρου 1634 του Αστικού Κώδικα, επιλέγει κατά την ελεύθε¬ 
ρη κρίση του το πρόσωπο (κοινωνικό λειτουργό ή επισκέπτη 
υγείας) που θα ορίσει, από ειδικό κατάλογο που υποβάλλει 
υποχρεωτικά στο δικαστήριο κάθε χρόνο, κατά το πρώτο δε¬ 
καπενθήμερο του μηνός Δεκεμβρίου, ο συντονιστής και που 
περιέχει ξεχωριστά τα ονόματα όλων των κοινωνικών λει¬ 
τουργών και των επισκεπτών υγείας που υπηρετούν, αφενός 
στη μονάδα του και αφετέρου, στις λοιπές μονάδες που συ- 
ντοντονίζει γιατο συγκεκριμένο Πρωτοδικείο, σύμφωνα με τις 
διατάξεις της πρώτης παραγράφου του άρθρου 2 του παρό¬ 
ντος. Με βάση τους ίδιους αυτούς καταλόγους ορίζει και ο 
ίδιος ο αρμόδιος συντονιστής, στην περίπτωση που το δικα¬ 
στήριο ανέθεσε τη δικαστική συμπαράσταση ορισμένων προ¬ 
σώπων στην κοινωνική υπηρεσία, σύμφωνα με το άρθρο 1671 
του Αστικού Κώδικα, τον κοινωνικό λειτουργό που θα ασκεί τα 
έργα του δικαστικού συμπαραστάτη. 

Άρθρο 4. 

1. Κάθε δικαστική απόφαση σχετική με τη δικαστική συμπα¬ 
ράσταση ορισμένου προσώπου επιδίδεται σύμφωνα με την 
τέταρτη παράγραφο του άρθρου 802, του Κώδικα Πολιτικής 
Δικονομίας, στην υπηρεσία που έχει το συντονισμό, κατά την 
παρ. 2 του άρθρου 1 του παρόντος, στην περιφέρεια του δι¬ 
καστηρίου που την εξέδωσε. 

Η απόφαση καταχωρίζεται σε ειδικό βιβλίο δικαστικών συ¬ 
μπαραστάσεων, που τηρείται στην παραπάνω υπηρεσία. 
Αμέσως μετά την επίδοση και την καταχώρηση της απόφα¬ 
σης, ο αρμόδιος συντονιστής αναθέτει σε έναν από τους κοι¬ 
νωνικούς λειτουργούς της μονάδας του και, αν δεν υπάρ¬ 
χουν ή κωλύονται, των λοιπών μονάδων που συντονίζει, την 
παρακολούθηση του συγκεκριμένου συμπαραστατουμένου 
και της δραστηριότητας του δικαστικού συμπαραστάτη του, 
ώστε να παρέχει στο οικείο εποπτικό συμβούλιο, όταν το ζη¬ 
τεί, τις πληροφορίες του σχετικά με τον τρόπο που εκπλη¬ 
ρώνει τα καθήκοντα του ο δικαστικός συμπαραστάτης και 
τις διαπιστώσεις του για την εν γένει προσωπική κατάσταση 
του συμπαραστατουμένου,· σύμφωνα με τη διάταξη του α' 
εδαφίου του άρθρου 1682 σε συνδυασμό με το άρθρο 1645 
του Αστικού Κώδικα. Τα εδάφια γ' ,δ' και στ' της πρώτης πα¬ 
ραγράφου του άρθρου 2 του παρόντος έχουν ανάλογη 
εφαρμογή και εδώ. 

2. Η απόφαση του δικαστηρίου με την οποία υποβάλλεται 
ένα πρόσσωπο σε δικαστική συμπαράσταση (ή για το οποίο 
διορίζεται προσωρινός δικαστικός συμπαραστάτης) κοινο¬ 
ποιείται υποχρεωτικά και στον Πρόεδρο της Τοπικής Επιτρο¬ 
πής Ψυχικής Υγείας του νομού. 

3. Στις περιπτώσεις εφαρμογής του α' εδαφίου του άρθρου 
1601 και της δεύτερης παραγράφου του άρθρου 1644 του Αστι¬ 
κού Κώδικα, στην ανάλογη εφαρμογή των οποίων παραπέμπει 
το α' εδάφιο του άρθρου 1682, τα έργα που ανατίθενται στον 
προϊστάμενο της Κοινωνικής Υπηρεσίας ασκούνται εδώ από τον 
συντονιστή που μπορεί, να αναπληρώνεται από έναν ειδικό επι¬ 
στήμονα των μονάδων που συντονίζει, της επιλογής του. 

Άρθρο 5. 

Το καθήκον πληροφόρησης του δικαστηρίου για τα περι¬ 
στατικά που μπορούν να συνεπάγονται την υποβολή ενός 
προσώπου σε δικαστική συμπαράσταση, το οποίο επιβάλλει 
το άρθρο 1668 του Αστικού Κώδικα, μεταξύ άλλων, και στα 
όργανα των αρμόδιων κοινωνικών υπηρεσιών, βαρύνει όλους 
τους ειδικούς επιστήμονες του άρθρου 1 του παρόντος, που 
υπηρετούν στην περιφέρεια του δικαστηρίου το οποίο είναι 
αρμόδιο να επιληφθεί αυτεπαγγέλτως της σχετικής περίπτω¬ 
σης ή και σε μονάδες της ευρύτερης περιφέρειας, όπως αυτή 
ορίζεται στα γ' και δ' εδάφια της πρώτης παραγράφου του άρ¬ 
θρου 2 του παρόντος. 

Τα ίδια αυτά πρόσωπα βαρύνει, εξάλλου, και η υποχρέωση 
να αναφέρουν, είτε στον συντονιστή του β' εδαφίου της πρώ¬ 
της παραγράφου του άρθρου 2 του παρόντος, ώστε αυτός να 
αναφέρεται στη συνέχεια στο δικαστήριο, είτε και απευθείας 
στο τελευταίο και κάθε άλλη περίπτωση που καθιστά ανα¬ 
γκαία την αυτεπάγγελτη ενέργεια του δικαστηρίου υπέρ προ¬ 
σώπου που, λόγω των μειονεξιών που παρουσιάζει, έχει ανά¬ 
γκη από δικαστική προστασία κατά το νόμο. Μαζί με την ανα¬ 
φορά διαβιβάζεται και κάθε άλλο χρήσιμο στοιχείο ή 
πληροφορία και υποβάλλονται σχετικές προτάσεις. 

Στον Υπουργό Δικαιοσύνης αναθέτουμε τη δημοσίευση και. 
εκτέλεση του παρόντος διατάγματος. 

Αθήνα, 29 Σεπτεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ ΔΙΚΑΙΟΣΥΝΗΣ 

ΛΑΜΠΡΟΣ ΠΑΠΑΔΗΜΑΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 

Εκπαίδευση επί πλοίου των σπουδαστών των Ακαδημιών 
Εμπορικού Ναυτικού (ΑΕΝ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 20 παρ. 1 εδαφ. γ και παρ. 3 
εδαφ. α και 10 παρ. 2 εδαφ. β του Ν 2638/98 «Οργάνωση και 
λειτουργία της ναυτικής εκπαίδευσης, μισθολογικές ρυθμί¬ 
σεις για το προσωπικό αυτής και άλλες διατάξεις» (Α' 204). 

2. Τις διατάξεις του άρθρου 1 κεφ. II Κανονισμός 11/1, παρ. 2 
εδαφ. 3 του ΠΔ 132/97 Αποδοχή τροποποιήσεων έτους 1995 
της Διεθνούς Σύμβασης «Για πρότυπα εκπαίδευσης, έκδοσης 
πιστοποιητικών και τήρησης φυλακώντων ναυτικών 1978». 

3. Τις διατάξεις του άρθρου 9 παρ. 8 του Νόμου 2575/98 
«Ρύθμιση θεμάτων αρμοδιότητας Υπουργείου Εμπορικής 
Ναυτιλίας» (ΦΕΚ 23 Α'). 

4. Τις διατάξεις των άρθρων 1 παρ. 3 εδαφ. Αα και 2 παρ. 3 
εδαφ. Αατου ΠΔ 243/98 «Προϋποθέσεις απόκτησης αποδει¬ 
κτικών ναυτικής ικανότητας και δικαιωμάτων υπηρεσίας στα 
πλοία» (Α' 181). 

5. Την αριθμ. 2/21.4.99 γνώμη του Συμβουλίου Ναυτικής Εκ¬ 
παίδευσης (ΣΝΕ). 

6. Τις διατάξεις του άρθρου 29 Ατού Ν. 1558/1985 (Α' 137), 
που προστέθηκε με το άρθρο 27 του Ν. 2081/1992 (Α' 154), 
όπως αντικαταστάθηκε με το άρθρο 1 του Ν. 2469/1997 (Α' 
38). 

7. Το γεγονός ότι από τις διατάξεις του παρόντος Διατάγ¬ 
ματος δεν προκαλείται δαπάνη σε βάρος του Κρατικού Προ¬ 
ϋπολογισμού. 

8. Την αριθμ. 346/19.8.99 γνωμοδότηση του Συμβουλίου 
της Επικράτειας μετά από πρόταση του Υπουργού Εμπορικής 
Ναυτιλίας, αποφασίζουμε: 

Άρθρο 1 

Εκπαιδευτικές περίοδοι πρακτικής άσκησης 

1. Η πρακτική άσκηση των σπουδαστών των Ακαδημιών 
Εμπορικού Ναυτικού Πλοιάρχων και Μηχανικών περιλαμβά¬ 
νει δύο (2) εξάμηνα και πραγματοποιείται σε δύο εκπαιδευτι¬ 
κές περιόδους. 

2. Η πρώτη εκπαιδευτική περίοδος περιλαμβάνει κατευθυ- 
νόμενη πρακτική άσκηση - εκπαίδευση των σπουδαστών σε 
πλοία και πραγματοποιείται μετά την ολοκλήρωση της φοίτη¬ 
σης τους στο Α' εξάμηνο σπουδών. 

3. Η δεύτερη εκπαιδευτική περίοδος περιλαμβάνει κατευ- 
θυνόμενη πρακτική άσκηση - εκπαίδευση των σπουδαστών σε 
πλοία και πραγματοποιείται μετά την ολοκλήρωση της φοίτη¬ 
σής τους στο Γ' εξάμηνο σπουδών. 

Άρθρο 2 

Ναυτολόγηση εκπαιδευόμενων σπουδαστών 

1. Για την πραγματοποίηση της πρώτης εκπαιδευτικής πε¬ 
ριόδου επί πλοίου, οι υπόχρεοι σπουδαστές των ΑΕΝ / Πλοι¬ 
άρχων & ΑΕΝ / Μηχανικών ναυτολογούνται σε πλοία με ελλη¬ 
νική ή ξένη σημαία, συμβεβλημένα με το ΝΑΤ, πάνω από 1.500 
οχ (500 κοχ) & σε πλοία πάνω από 1.500 οχ (500 κοχ) που κι¬ 
νούνται με μηχανές ισχύος πάνω από 450 Κνν (612 ΗΡ) αντί¬ 
στοιχα, όλων των κατηγοριών, εκτός των πλοίων «τοπικών 
πλόων», με την ειδικότητα του εκπαιδευομένου σπουδαστή. 

Γιατο σκοπό αυτό σε κάθε πλοίο των παραπάνω κατηγοριών 
συνιστάται μία θέση τουλάχιστον εκπαιδευόμενου σπουδαστή 
καταστρώματος και μία θέση τουλάχιστον εκπαιδευόμενου 
σπουδαστή μηχανής, επί πλέον της οργανικής του σύνθεσης. 

2. Για την πραγματοποίηση της δεύτερης εκπαιδευτικής πε¬ 
ριόδου επί πλοίου, οι υπόχρεοι σπουδαστές ΑΕΝ Πλοιάρχων 

ή Μηχανικών ναυτολογούνται σε οργανική θέση πληρώματος 
σε πλοία με ελληνική ή ξένη σημαία, συμβεβλημένα με το Ν ΑΤ, 
πάνω από 1.500 οχ (500 κοχ) ή σε πλοία πάνω από 1.500 οχ 
(500 κοχ) που κινούνται με μηχανές ισχύος πάνω από 450 Κ \Ν 
(612 Η Ρ) αντίστοιχα, όλων των κατηγοριών, εκτός των πλοίων 
«τοπικών πλόων», με την ειδικότητα του Δόκιμου Πλοιάρχου ή 
Μηχανικού ή μέλους πληρώματος αντίστοιχου κλάδου το 
οποίο να συμμετέχει κατά την εκτέλεση φυλακής αξιωματικού 
γεφύρας ή μηχανοστασίου υπό την εποπτεία προσοντούχου 
αξιωματικού. 

3. Οι Εφοπλιστικές Ενώσεις υποχρεούνται να εξασφαλίζουν 
τον απαιτούμενο αριθμό πλοίων και να δέχονται τους σπου¬ 
δαστές που αποστέλλονται από τις ΑΕΝ για ναυτολόγηση. 

Η ναυτολόγηση των εκπαιδευομένων σπουδαστών γίνεται 
με την εποπτεία του ΥΕΝ και οι σχετικές δαπάνες αποστολής 
και παλιννόστησής τους βαρύνουν τους πλοιοκτήτες. 

Αρθρο 3 

Καθήκοντα εκπαιδευόμενων σπουδαστών 

1. Κατά το διάστημα της ναυτολόγησής τους, οι σπουδα¬ 
στές εκπαιδεύονται με βάση πρόγραμμα σπουδών που καθο¬ 
ρίζεται με Απόφαση του Υπουργείου Εμπορικής Ναυτιλίας 
σύμφωνα με το άρθρο 21 παρ. 2 του Ν. 2638/98, με ευθύνη του 
Πλοιάρχου Α' ή Μηχανικού Α', ανάλογα με την ειδικότητα του 
σπουδαστή, ή άλλου κατάλληλου Αξιωματικού, ο οποίος ορί¬ 
ζεται από τον Α' Πλοίαρχο ή Α' Μηχανικό και του οποίου το 
όνομα γνωστοποιείται έγκαιρα στο Υπουργείο Εμπορικής 
Ναυτιλίας. 

2. Για τη συμπλήρωση των απαιτουμένων πρακτικών γνώ¬ 
σεων, οι σπουδαστές της πρώτης εκπαιδευτικής περιόδου επί 
πλοίου θα απασχολούνται επί οκτάωρο ημερησίως, ανάλογα 
με το βαθμό εμπειρίας και προσαρμογής τους στο ναυτικό 
επάγγελμα, μόνο σε εργασίες που προβλέπονται από τις οι¬ 
κείες διατάξεις των Κανονισμών Εργασίας, γιατους Δόκιμους 
Πλοιάρχους και Μηχανικούς αντίστοιχα. 

Στους σπουδαστές της δεύτερης εκπαιδευτικής περιόδου 
επί πλοίου ανατίθενται τα καθήκοντα που προβλέπονται από 
τις οικείες διατάξεις των Κανονισμών Εργασίας για την αντί¬ 
στοιχη θέση, στην οποία έχουν ναυτολογηθεί. 

3. Οι εκπαιδευόμενοι σπουδαστές, για επίλυση οποιοσδή¬ 
ποτε απορίας τους, η οποία αναφέρεται στο επαγγελματικό 
και γνωστικό πεδίο της ειδικότητάς τους, δύνανται να απευ¬ 
θύνονται προς τους Αξιωματικούς του πλοίου, οι οποίοι οφεί¬ 
λουν να παρέχουν με προσήνεια και υπευθυνότητα τη συν¬ 
δρομή τους. 

Άρθρο 4 

Δικαιώματα εκπαιδευομένων σπουδαστών 

1. Οι εκπαιδευόμενοι σπουδαστές, εξομοιώνονται πλήρως 
προς το υπόλοιπο πλήρωμα ως προς την ασφαλιστική και 
υγειονομική τους κάλυψη. 

2. Το καταβαλλόμενο επίδομα των εκπαιδευόμενων σπου¬ 
δαστών της πρώτης εκπαιδευτικής περιόδου επί πλοίου είναι 
το οριζόμενο από την οικεία Υπουργική Απόφαση. 

Οι αποδοχές των εκπαιδευόμενων σπουδαστών της δεύτε¬ 
ρης εκπαιδευτικής περιόδου επί πλοίου είναι οι καθοριζόμε¬ 
νες κάθε φορά από τις ισχύουσες Συλλογικές Συμβάσεις για 
την αντίστοιχη θέση, στην οποία έχουν ναυτολογηθεί. 

3. Οι σπουδαστές, κατά τη διάρκεια της ναυτολόγησής 
τους, ενδιαιτώνται στους χώρους ενδιαίτησης των Δοκίμων ή 
των Αξιωματικών της ειδικότητάς τους. 

Άρθρο 5 

Εφαρμοζόμενοι Κανονισμοί 

Οι σχετικοί Κανονισμοί Εργασίας και οι λοιπές περί πληρώ¬ 
ματος διατάξεις εφαρμόζονται αναλόγως και για τους εκπαι¬ 
δευόμενους σπουδαστές. Σε ότι αφορά το πρόγραμμα εκπαί¬ 
δευσης επί του πλοίου και τις από αυτό απορρέουσες υπο¬ 


χρεώσεις των σπουδαστών, εφαρμόζονται αναλόγως οι Κα¬ 
νονισμοί των ΑΕΝ. 

Άρθρο 6 

Καταργούμενες Διατάξεις 

Από της δημοσιεύσεως του παρόντος παύουν να ισχύουν οι 
διατάξεις των ΠΔ 324/93 (Α' 139) και 249/95 (Α' 141) καθώς και 
η Κοινή Υ.Α. ΥΠΕΠΘ-ΥΕΝ Μ. 2115.1/15/89/15.9.89 (Β' 693). 

Στον Υπουργό Εμπορικής Ναυτιλίας αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 27 Σεπτεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 

Σύσταση θέσεων με σύμβαση εργασίας ιδιωτικού δικαίου 
στο Γραφείο του Διευθύνοντος Συμβούλου του Ο.Τ.Ε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη 

1. Τις διατάξεις: 

α. Του άρθρου 22 του Ν. 2190/94 (Α' 28) «Σύσταση ανεξάρ¬ 
τητης αρχής για την επιλογή προσωπικού και ρύθμιση θεμά¬ 
των διοίκησης» σε συνδυασμό με τις διατάξεις του άρθρου 27 
παράγραφος 3 του Ν. 2668/98( Α 282) «Οργάνωση του τομέα 
παροχής ταχυδρομικών υπηρεσιών και άλλες διατάξεις». 

β. Του άρθρου δεύτερου του Ν. 2246/94 (Α' 172) «Οργάνω¬ 
ση και λειτουργία του τομέα τηλεπικοινωνιών». 

γ. Του Ν. 2257/94 (Α' 197) «Για την οργάνωση και λειτουργία 
του ΟΤΕ». 

δ. Του άρθρου 29 Ατού Ν. 1558/85 (ΑΊ37) «Κυβέρνηση και 
Κυβερνητικά Όργανα» όπως αυτό προστέθηκε με το άρθρο 
27 του Ν. 2081/92 (Α'154) και αντικαταστάθηκε με το άρθρο 1 
παράγραφος 2 ατού Ν. 2469/97 (Α' 38). 

2. Την αριθμ. 625/11.11.98 (Β' 1179) απόφαση του Πρωθυ¬ 
πουργού και του Υπουργού Μεταφορών και Επικοινωνιών 
«Ανάθεση αρμοδιοτήτων του Υπουργού Μεταφορών και Επι¬ 
κοινωνιών στον Υφυπουργό Μεταφορών και Επικοινωνιών». 

3. Το γεγονός ότι, από τις διατάξεις του διατάγματος αυτού 
προκαλείται δαπάνη σε βάρος του προϋπολογισμού του 
Ο.Τ.Ε. ύψους 40 εκατ. δρχ. περίπου για το τρέχον έτος και 80 
εκατ. δρχ. για καθένα από τα επόμενα έτη και θα βαρύνει τον 
προϋπολογισμό εκμ/σης Ο.Τ.Ε. (ΚΑΔ600.000). 

4. Την αριθμ. 311/1999 γνωμοδότηση του Συμβουλίου της 
Επικράτειας, με πρόταση του Υφυπουργού Μεταφορών και 
Επικοινωνιών, αποφασίζουμε: 

Άρθρο Μόνο 

Συνιστώνται τρεις (3) θέσεις, με σύμβαση εργασίας ιδιωτι¬ 
κού δικαίου, στο Γραφείο του Διευθύνοντος Συμβούλου του 
Ο.Τ.Ε. 

Στον Υφυπουργό Μεταφορών και Επικοινωνιών αναθέτου¬ 
με τη δημοσίευση και εκτέλεση του παρόντος Διατάγματος. 
Αθήνα, 27 Σεπτεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΜΕΤΑΦΟΡΏΝ ΚΑΙ ΕΠΙΚΟΙΝΩΝΙΏΝ 

ΝΙΚΟΛΑΟΣ ΣΑΛΑΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



